पाएं अपने शहर की ताज़ा ख़बरें और फ्री ई-पेपरडाउनलोड करें
सिटीराजकीय अस्पताल की कोविड यूनिट में गत दिवस भर्ती कराए गए कोरोना से संदिग्ध एक मरीज की हालत गंभीर होने पर रेफर किया गया। जिसे उपचार के लिए परिजन आईसीयू वैन से गुजरात के अहमदाबाद ले गए।डॉ.आशीष शर्मा ने बताया कि खेड़ा जमालपुर निवासी हरिओम शर्मा को परिजनों ने गत दिवस देर शाम तबीयत खराब होने के कारण उपचार के लिए भर्ती कराया था। जिसकी प्रारंभिक तौर पर कोविड के लक्षण प्रतीत होने के कारण कोविड यूनिट में भर्ती कर दिया गया। उन्होंने बताया कि भर्ती मरीज की हालत खराब थी इसके बाद परिजन अपनी इच्छा से उसे उपचार के लिए दूसरी जगह ले गए। जानकारी के अनुसार अस्पताल में भर्ती मरीज का पुत्र अहमदाबाद के एक अस्पताल में चिकित्साकर्मी है। जिसे वह उपचार के लिए अपने पिता को अहमदाबाद ले गया। मरीज को ले जाने के लिए परमात्मा सेवा संस्थान उदयपुर की एक आई सी यू वैन राजकीय अस्पताल पहुंची। जिसमें वेंटिलेटर की पूरी सुविधाओं के साथ चिकित्सक और नर्सिंग स्टाफ भी मौजूद थे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva zho_Hant eng_Latn